text: বিশ্ব বাংলা বিশ্ববিদ্যালয় বোলপুরে অবস্থিত একটি সরকারি বিশ্ববিদ্যালয়। পশ্চিমবঙ্গের বীরভূম জেলায় ২০২০ সালে বিশ্ববিদ্যালয়টি প্রতিষ্ঠিত হয়। এটি একটি উদার শিল্পকলা বিশ্ববিদ্যালয়। এই বিশ্ববিদ্যালয়ে উদার শিল্পকলার বিভিন্ন শাখায় শিক্ষা প্রদান করা হয়। এই বিশ্ববিদ্যালয়টি বোলপুর বিশ্ববিদ্যালয় বা বিশ্ব বাংলা ইউনিভার্সিটি নামেও পরিচিত।
  
  ইতিহাস  
  পশ্চিমবঙ্গের মুখ্যমন্ত্রী মমতা বন্দ্যোপাধ্যায় ২০১৭ সালে বোলপুর সংলগ্ন শিবপুরে বিশ্ববাংলা বিশ্ববিদ্যালয় নির্মাণের ঘোষণা করেন।  বিশ্ববিদ্যালয়ের শ্রেণিকক্ষ, ছাত্রীনিবাস, কলাবিভাগ, বিজ্ঞান বিভাগ, কার্যালয়, ক্রীড়া চত্বর বা স্পোর্টস কমপ্লেক্স সহ বিভিন্ন নির্মাণের কাজের জন্য ২০ একর জমি প্রদান করা হয়। রাজ্য সরকার নির্মাণের কাজের খরচ হিসাবে মোট ৩৬০ কোটি টাকারও বেশি অর্থ বরাদ্দ করে। বিশ্ববিদ্যালয়টি প্রথম পর্যায়ে বাংলা, ইতিহাস ও ইংরেজি বিভাগে স্নাতকোত্তরের পঠনপাঠনের মঞ্জুরি পায়। ২০২০-২০২১ শিক্ষাবর্ষে প্রথম পঠনপাঠন শুরু হয়।
  
  শিক্ষা প্রাঙ্গণ 
  বিশ্ববিদ্যালয়ের শিক্ষা প্রাঙ্গণটি বোলপুর শহরের উপকণ্ঠে শিবপুর এলাকায় অবস্থিত। এখানে বাংলা, ইংরেজি ও ইতিহাস বিভাগের দ্বারা দ্বারা যথাক্রমে বাংলা, ইংরেজি ও ইতিহাস বিষয়ে শিক্ষা ও ডিগ্রি প্রদান করা হয়।
  
  সংস্থা ও প্রশাসন
  
  শাসন  
  বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করেন। স্বপন কুমার দত্ত বিশ্ববিদ্যালয়ে প্রথম ও বর্তমান উপাচার্য।
  
  বিভাগ 
  বিশ্ববিদ্যালয় তিনটি বিভাগ রয়েছে। বিভাগসমূহ - বাংলা বিভাগ, ইংরেজি বিভাগ ও ইতিহাস বিভাগ।
  
  তথ্যসূত্র
  
  বহিঃসংযোগ
  
  বিষয়শ্রেণী:বীরভূম জেলার বিশ্ববিদ্যালয় ও কলেজ
title: বিশ্ব বাংলা বিশ্ববিদ্যালয়